proxectonos/corpus_dominio_legal_administrativo_tmp huggingface dataset:
08/07/2019 | Administración LocalMunicipal
Cerceda
Secretaría
Creación de praza de persoal eventual

En sesión de Concello Pleno, celebrada o 2/7/2019, adoptouse o seguinte acordo que se transcribe: No ámbito local, o persoal eventual, descrito no art.12EBEP como aquel que, en virtude de nomeamento e con carácter non permanente, solo realiza funcións expresamente caulificadas como de confianza ou asesoramento especial sendo retribuido con cargo ós créditos presupostarios consignados para este fin, que rexe para o ámbito local polo disposto no art.176 TRRL e na LRBRL, concretamente nos seus arts.104 e 104 bis, cas seguintes carácteristicas: -O número, características e tribucións do persoal eventual será determinado polo Pleno de cada Corporación, ó comenzo do seu mandato. Estas determinacións sólo poderán modificarse con motivo da aprobación dos presupostos anuais. -O nomeamento e cese destes funcionarios é libre e correspondente o Alcalde ou ó Presidente da entidade local. Cesan automáticamente en todo cando se produza o cese ou expire o mandato da autoridade á que presten a sua función de confianza ou asesoramento. -O seu nomeamento, o réxime das súas retribucións e a sua dedicación publicaranse no BOP e Portal da Transparencia. Tendo en conta o art.104 da LEY 27/2013, 27 de 27 de decembro, de racionalización e sostenibilidade da administración local, corresponde a este Concello a dotación de un posto de persoal eventual, por estar comprendido no ratio de poboación superior a 5000 e non superior a 10000 habitantes. Visto o artigo 73.3 da Lei 7/1985, de 2 de abril, reguladora das Bases de Réxime local, que establece a obriga dos membros das Corporacións Locais, a efectos da súa actuación corporativa, a constituirse en grupos políticos. No exercicio da atribución establecida artigo 21.1 a. e 21.1 c. da Lei 7/1985, do 2 de abril, reguladora das Bases de Réxime Local, proponse ó Concello Pleno o seguinte Primeiro e único. Aprobar a creación dun posto de persoal eventual, cas seguintes carácterísticas: Denominación: Asesor da Alcaldía Presidencia. Funcións: Funcións de confianza e asesoramento especial. Titulación esixida: a necesaria para os Grupos A1/A2/C1, según o caso. Retribucións: 32.000 euros/anuais/14 pagas. Complemento de destino máximo: A1-28/A2-24/C1-18, según o caso.” O que se publica para o seu xeral coñecemento e efectos. Cerceda, 3 de xullo de 2019. O Alcalde-Presidente José García Liñares
08/07/2019 | Administración LocalMunicipal
Oleiros
Secretaría Xeral
Anuncio de corrección autorización préstamo casas municipais

A N U N C I O Polo alcalde do Concello de Oleiros ditouse o Decreto da Alcaldía 2019002675, do 26 de xuño, que se transcribe e que se publica en virtude do estabrecido nos artigos 9 da Lei 40/2015, do 1 de outubro, de Réxime Xurídico do Sector Público e 43,44 e 114 e seguintes do Real Decreto 2586/1986, de 28 de Novembro: “Por Decreto da Alcaldía n.º 2.639/19, do 21 de xuño, delegouse a prol da concelleira D.ª M.ª Ainhize Launes Iurian a autorización do préstamo das casas sitas en Bastiagueiro, Agramar e Etcheverry. Tendo en conta que a Casa de ‘Agramar’ depende organicamente da concellería de cultura; no uso das facultades que teño atribuídas por lei, R E S O L V O: Primeiro. –Corrixir a delegación a prol da concelleira D.ª M.ª Ainhize Launes Iurian, en canto á eliminación da autorización do préstamo da casa coñecida como ‘Agramar’ en base ó antes exposto, quedando a delegación realizada no apartado primeiro a prol da nomeada concelleira do xeito seguinte: Delegar na concelleira D.ª M.ª Ainhize Launes Iurian a autorización do préstamo das casas sitas en Bastiagueiro e Etcheverry ós veciños para que poidan desenvolver as actividades que soliciten previamente no concello. Segundo. –Notifíquese o presente Decreto á interesada, dando conta do presente Decreto no vindeiro pleno que teña lugar, publicándoo tamén na web corporativa e no Boletín Oficial da Provincia (BOP). Terceiro. –Contra este acordo, por ser un acto que pon fin á vía administrativa, poderá interpoñer o recurso potestativo de reposición ante o mesmo órgano administrativo que a dita no prazo DUN MES, que comezará a contar desde o dia seguinte ao da recepción da notificación, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas (LPACAP). Tamén poderá interpoñer o recurso contencioso-administrativo perante os xulgados do contencioso-administrativo da cidade da Coruña, no prazo de DOUS MESES, que comezarán a contar desde o dia seguinte ao da recepción da notificación, de conformidade co disposto na Lei 29/98, do 13 de xullo, da xurisdición contencioso-administrativa. Todo isto sen perxuízo da facultade de interposición do recurso extraordinario de revisión cando concorra algunha das circunstancias previstas no artigo 125 da antedita Lei 39/2015 do 1 de outubro, LPACAP de formular a solicitude á que se refire o artigo 106.1 da citada Lei, ou de interpoñer aqueloutros que estime procedentes.” Oleiros, 3 de xullo do 2019. O ALCALDE, Ángel García Seoane
31/07/2019 | Administración LocalMunicipal
Noia
Secretaría
Axudas para a rehabilitación de vivendas situadas na área de rehabilitación do Casco Histórico de Noia

ANUNCIO DE APERTURA DO PRAZO PARA SOLICITAR AXUDAS PARA A REHABILITACIÓN DE VIVENDAS SITUADAS NA ÁREA DE REHABILITACIÓN DO CASCO HISTÓRICO DE NOIA En cumprimento do establecido no artigo 10 da Ordenanza Reguladora das Axudas á Rexeneración e renovación urbana para a área de rehabilitación integrada delimitada no Plan Especial de Reforma Interior do Casco Histórico de Noia, aprobada definitivamente en data de 11 de xullo de 2019 por non presentación de alegacións, e enviada para a súa publicación no BOP en data 26 de xullo de 2019, faise público que durante o prazo dun mes, contado desde a publicación do presente anuncio no BOP, todas as persoas interesadas que cumpran os requisitos dos artigos 3.º e 4.º da devandita ordenanza, poderán presentar a súa solicitude de axuda na oficina de Rehabilitación do Concello de Noia ou por calquera dos medios establecidos no artigo 16 da Lei 39/2015, do 1 de outubro, do Procedemento Administrativo Común das Administracións Públicas, acompañada da documentación detallada no artigo 11 da Ordenanza. Noia, 26 de xullo de 2019. O alcalde José Santiago Freire Abeijón
31/07/2019 | Administración LocalMunicipal
Abegondo
Aprobación da conta xeral

ANUNCIO DA CONTA XERAL 2018 Formada e rendida a Conta Xeral do orzamento desta entidade correspondente ó exercicio de 2018, integrada polas contas e estados a que fai referencia o artígo 209.1 del RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e informada pola Comisión Especial de Contas do 30 de maio de 2019, exponse ó público cos documentos que a xustifican, na Intervención deste Concello, durante quince días hábiles e os oito seguintes, contados a partir do seguinte ó de inserción do presente anuncio no BOP, co obxeto de que os interesados lexitimados poidan examinala e formular por escrito os reparos e observacións que se estimen pertinentes, de conformidade co disposto no artígo 212.3 do citado texto legal e demáis disposicións vixentes. Abegondo, 18 de xullo de 2019. O alcalde Asdo.: José Antonio Santiso Miramontes
31/07/2019 | Administración LocalMunicipal
Laxe
Exposición pública do expediente de modificación de créditos n.º 20/19

E D I C T O Aprobado polo Pleno desta Corporación o expediente de modificación de créditos número 20/19, por suplemento de crédito, dentro do orzamento municipal do exercizo 2019, por un importe de cen mil novecentos doce con setenta e oito euros (100.912,78 euros), consonte ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría deste Concello por prazo de quince días hábiles, a fin de que durante o mesmo, que empezará a contarse dende o día seguinte ao da inserción do presente edicto no Boletín Oficial da Provicia, poidan formularse as reclamacións que se consideren pertinentes, que deberán ser dirixidas ao Sr. alcalde deste Concello. Laxe, 26 de xullo de 2019. O alcalde-presidente José Luis Pérez Añón
31/07/2019 | Administración LocalMunicipal
Santa Comba
Nomeamento de persoal eventual

EDICTO Nomeamento persoal eventual “DECRETO DA ALCALDÍA NÚM.: 911/2019, do 22/07/2019 Expediente núm.: Org 2017-2019 Departamento: Alcaldía (adxunto a secretaría) Procedemento: persoal eventual Asunto: nomeamento persoal eventual ANTECEDENTES: O Pleno da Corporación municipal, en sesión extraordinaria realizada o 12 de xullo de 2019 aprobou a proposta do alcalde referente a crear o posto de traballo de persoal eventual coas características: CONSIDERACIÓNS LEGAIS E TÉCNICAS 1. O artigo 12 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público (TREBEP) (BOE núm.261, do 31/10/2015), define o persoal eventual como aquel que, en virtude de nomeamento e con carácter non permanente, só realiza funcións expresamente cualificadas como de confianza ou asesoramento especial, sendo retribuído con cargo aos créditos orzamentarios consignados para este fin.2. O nomeamento e cese do persoal eventual é libre e corresponde ao alcalde, conforme as atribucións conferidas no artigo 104.2 da Lei 7/1985, do 2 de abril, reguladora das bases de réxime local (BOE núm.80, do 03/04/1985). De acordo con todo o indicado, RESOLVO: 1. Nomear a Kevin Brian Taliouan Vio, con NIF núm.: XXXXXXXXX, como persoal eventual, para ocupar o posto de traballo de confianza e/ou de asesoramento especial de: 2. A súa dedicación será a xornada parcial e as súas retribucións serán equivalentes a do persoal funcionario, coa denominación do TREBEP, Grupo C, subgrupo C1.3. A persoa nomeada poderá ser cesada ou separada libremente polo alcalde en calquera momento do mandato da actual Corporación. En calquera caso, este persoal eventual cesará automaticamente en todo caso cando se produza o cesamento ou expire o mandato da autoridade á que presten a súa función de confianza ou asesoramento.4. Incorporar este posto de traballo de Xefe de Gabinete da alcaldía ao cadro de persoal da Corporación municipal, segundo as características aprobadas polo Pleno da Corporación municipal, en sesión extraordinaria realizada o 12 de xullo de 2019.5. Notificar este nomeamento ao interesado para a toma de posesión do cargo.6. Publicar este nomeamento no Boletín Oficial da Provincia, con especificación do réxime de retribucións e dedicación.7. Dar conta ao Pleno na primeira sesión que celebre. Santa Comba, Dou fe O alcalde A secretaria xeral David Barbeira García Cristina Alonso Losada (Documento que se asina electronicamente)”
31/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66325. Traslado de planta de procesado

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO SARVAL Bio-Industries Noroeste, S. A. U. solicita de Augas de Galicia a autorización de obras no lugar de Suevos, parroquia de Suevos (San Martiño), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66325. As obras solicitadas consisten no traslado do procesado de subprodutos de pescado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 26 de xullo de 2019. O xefe do Servizo Territorial Néstor Rodríguez Arias Sinatura dixital
31/07/2019 | Administración LocalMunicipal
Cerceda
Intervención
Corrección Decreto 549/2019, que aproba o padrón do lixo 2019

Aprobación de padrón fiscal Por resolución de alcaldía 549/2019, do 1 de xullo, modificado por decreto aprobado o 24 do mesmo mês, aprobouse o padrón do lixo correspondente ó ano 2019, o cal se expón ó público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días soltos, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra a presente resolución en materia de xestión de tributos e ingresos de dereito público, que pon fin á vía administrativa deberá interpoñerse recurso de reposición ante a Alcaldía-Presidencia, no prazo dun mes, a contar desde o día seguinte ao da recepción da presente notificación ou no seu caso ao seguinte ao de finalización do período de exposición pública dos correspondentes padrones de contribuíntes, ao abeiro do establecido no artigo 14 do Real Decreto Lexislativo 2/2004, do 5 de marzo, de aprobación do Texto Refundido da Lei reguladora das Facendas Locais. En tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 14.2 l) do citado Texto Refundido da Lei reguladora das Facendas Locais, non poderá interpoñerse recurso contencioso-administrativo ante o Xulgado do Contencioso- Administrativo da Coruña que corresponda, nos prazos, respectivamente, de dous meses, desde o día seguinte ao da recepción da resolución do recurso, ou seis meses, a contar desde o día seguinte en que deba entenderse desestimado por silencio administrativo o citado recurso de reposición, de acordo co establecido nos artigos 8.1 e 46.1 da Lei 29/1998, do 13 de xullo, reguladora da xurisdicción contencioso-administrativa. En calquera caso, poderá interpoñer calquera outro recurso que estime conveniente para a defensa dos seus intereses. Cerceda, 24 de xullo de 2019. Moussa Pup Bouabdallaoui do Concello de Cerceda (documento asinado electrónicamente)
31/07/2019 | Administración LocalMunicipal
Oleiros
Área Económica
Aprobación inicial da modificación de créditos núm.2019/MCPL01, de concesión de crédito extraordinario e suplemento de créditos, sobre o orzamento do Concello de Oleiros correspondente ao exercicio 2019

ANUNCIO Aprobación inicial da modificación de créditos núm.2019/MCPL01, de concesión de crédito extraordinario e suplemento de créditos, sobre o orzamento do Concello de Oleiros correspondente ao exercicio 2019 O Pleno deste Concello, na sesión extraordinaria que tivo lugar o día 24 de xullo de 2019, aprobou inicialmente a modificación de créditos núm.2019/MCPL01 sobre o orzamento do Concello de Oleiros correspondente ao exercicio 2019, de concesión de crédito extraordinario e suplemento de créditos, por un importe total de 3.850.221,25 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas ao alcalde. No caso de non se presentar reclamacións, considerarase a modificación definitivamente aprobada. En Oleiros, asinado dixitalmente polo alcalde, Ángel García Seoane, o día o 24 de xullo de 2019.
31/07/2019 | Administración LocalMunicipal
Laxe
Exposición pública do padrón SAF maio 2019

Exposición pública do padrón fiscal do prezo público do servizo de axuda no fogar correspondente ao mes de maio de 2019 En data de 24 de xullo de 2019 ditouse o Decreto da Alcaldía número 597/2019, cuxo teor literal é a seguinte: <<Logo de ver a Ordenanza fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP n.º 69, do 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 24/07/2019, polo negociado de intervención e contabilidade elaborouse o padrón do prezo público pola prestación do servizo de axuda no fogar correspondente ao mes de maio de 2019. En uso das atribucións que me confire o artigo 21.1. f) da Lei 7/1985, do 2 de abril, Reguladora das bases de réxime local, esta Alcaldía RESOLVE: Primeiro. –Aprobar o padrón do prezo público polo servizo de axuda no fogar correspondente ao mes de maio de 2019 que importa un total de dous mil trescentos corenta e sete euros e cincoenta e cinco cents (2.347,55 euros), que comprende un total de 55 recibos. Segundo. –Expoñer ao público o padrón aprobado, mediante a publicaciòn de edicto no Boletín Provincial da Provincia e no taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria (LXT). Terceiro. –Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses, contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto. –O prazo de cobro en período voluntario será de 2 meses, contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe.>> Laxe, a 24 de xullo de 2019. O alcalde José Luis Pérez Añón
31/07/2019 | Administración LocalMunicipal
Ponteceso
Secretaría
Nomeameno de alcalde en funcións por ausencia do titular

RESOLUCIÓN DA ALCALDÍA Por mor da ausencia do término municipal de Ponteceso, é preciso proceder do nomeamento do primeiro tenente de alcalde para que substitúa ao alcalde na totalidade das suas funcións desde as 14 horas do día 29 de xullo de 2019 ata o día 2 de agosto. O artigo 47.1 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), establece: “47.1. Corresponde a los tenientes de alcalde, en cuanto tales, sustituir en la totalidad de sus funciones, y por el orden de su nombramiento, al alcalde, en los casos de ausencia, enfermedad o impedimento que imposibilite a éste para el ejercicio de sus atribuciones, así como desempeñar las funciones del alcalde en los supuestos de vacante en la Alcaldía hasta que tome posesión el nuevo alcalde.” Polo que consonte co precitado artigo correspóndelle o nomeamento como alcalde en funcións ao primeiro tenente alcalde, D. MIGUEL ÁNGEL GONZÁLEZ GÓMEZ. Polo que, no uso das atribucións que me outorga a lexislación vixente RESOLVO: Primeiro. –Nomear ao primeiro tenente alcalde, D. MIGUEL ÁNGEL GONZÁLEZ GÓMEZ, alcalde en funcións pola ausencia do alcalde titular desde as 14 horas do día 29 de xullo ata o día 2 de agosto de 2019. Segundo. –Dar traslado desta resolución ao interesado, que será efectiva dende a súa sinatura. Terceiro. –Publicar a presente resolución no BOP e no taboleiro de anuncios da Casa do Concello e dar conta ao Pleno da Corporación na seguinte sesión que se celebre. Ponteceso, 29 de xullo de 2019. Diante miña, dou fe: O alcade O secretario acctal. Andrei Radu Pedro Nel Antuña Kaleem
31/07/2019 | Administración LocalMunicipal
Vilarmaior
Delegación de funcións

ANUNCIO Por esta Alcaldía, con data 26/07/2019, ditouse o seguinte Decreto: “Con motivo das vacacións anuais, e en uso das facultades que me confiren os artigos 21.3 da Lei 7/1985 reguladora das bases do réxime local, 63 da Lei 5/97 de administración local de Galicia e 43 e seguintes do Regulamento de Organización, Funcionamento e Réxime Xurídico das Entidades Locais. Ante a renuncia do 1.º tenente de alcalde, Manuel Varela López, ao nomeamento para sustituirme durante as miñas vacacións. No uso das atribucións que me outorga a lexislación do réxime local, RESOLVO: 1.º.–Delegar tódalas funcións da Alcaldía no segundo tenente de alcalde, D. Dionisio Rico Martínez.2.º.–Dispoñer que a devandita delegación produza efectos desde o día 05 de agosto ao 25 de agosto de 2019, ámbolos dous incluídos.3.º.–Notificar o presente Decreto ao Munir Vultur Termure, dispoñer a súa inserción no Boletín Oficial da Provincia e dar conta do mesmo ao Pleno do Concello na primeira sesión que celebre. En Vilarmaior, venres 26 de xullo de 2019”. Vilarmaior, 26 de xullo de 2019. O ALCALDE, Carlos Vázquez Quintián
31/07/2019 | Administración LocalMunicipal
Ponteceso
Intervención - Tesouraría
Aprobación incial do expediente de modificación de créditos número 18 por transferencia de créditos número 10 dentro do orzamento municipal de 2019

EDICTO Polo presente faise público que o Pleno do Concello de Ponteceso, en sesión do día 29 de xullo de 2019, acordou aprobar inicialmente o expediente de modificación de créditos número 18 por transferencia de créditos número 10 dentro do orzamento municipal de 2019. Todo isto para os efectos indicados polo artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (en diante: TRLRFL) e artigo 38 do R. d. 500/1990, do 20 de abril. En consecuencia, ditos expedientes quedan dispoñibles na secretaría do Concello polo prazo de quince días hábiles (que se comezarán a contar a partir do día seguinte ao da publicación deste edicto no BOP), co fin de que os interesados aos que se refire o art.170.1 do citado TRLRFL poidan examinalos e presentar, de ser o caso, reclamacións contra os mesmos e polos motivos taxados que estipula o art.170.2 de dito Real decreto 2/2004, as cales deberán dirixirse ao alcalde-presidente deste concello e serán resoltas polo Pleno da Corporación, entendendo que os acordos plenarios que se citan no parágrafo anterior serán definitivos no caso de que non se presente ningunha reclamación e procedéndose á publicación á que fai referencia o art.169.3 do TRLRFL mencionado. Ponteceso, 30 de xullo de 2019. O alcalde en funcións (Resolución da Alcaldía núm.437/2019, do 29 de xullo) Diana Leticia Harnagea Naya
31/07/2019 | Administración LocalMunicipal
Laxe
Exposición pública do expediente de modificación de créditos n.º 19/19

E D I C T O Aprobado polo Pleno desta Corporación o expediente de modificación de créditos número 19/19, por transferencia de crédito, dentro do orzamento municipal do exercizo 2019, por un importe de mil novecentos trinta e tres con noventa e seis euros (1.933,96 euros), consonte ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría deste Concello por prazo de quince días hábiles, a fin de que durante o mesmo, que empezará a contarse dende o día seguinte ao da inserción do presente edicto no Boletín Oficial da Provicia, poidan formularse as reclamacións que se consideren pertinentes, que deberán ser dirixidas ao Sr. alcalde deste Concello. Laxe, 26 de xullo de 2019. O alcalde-presidente José Luis Pérez Añón
31/07/2019 | Administración LocalMunicipal
Cabana de Bergantiños
Aprobación do padrón fiscal da taxa pola prestación do servizo de axuda no fogar, mes de xuño 2019

EDICTO DE APROBACIÓN DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR En data 26 de xullo de 2019 o alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do concello, dona Mzia Adamova Vitez, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xuño de 2019. Elaborados os padróns mensuais que conteñen as liquidacións da taxa pola prestación do servizo do SAF no mes de xuño de 2019, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de xuño de 2019. O padrón correspondente ao mes de xuño consta de 76 contribuíntes (26 de libre concurrencia e 50 de dependencia) e un importe total de 3.874,34 € (3.291,91 € usuarios de dependencia e 582,43 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. En Cabana de Bergantiños, documento asinado dixitalmente segundo se indica na banda lateral”. Cabana de Bergantiños, a 26 de xullo de 2019. O alcalde Asdo.: José Muíño Domínguez
31/07/2019 | Administración LocalMunicipal
A Pobra do Caramiñal
Aprobación dos padróns de taxas por servizo de recolleita de lixo (1.º semestre), IBI urbana, IBI rústica e IBI de características especiais que rexerán para o exercicio de 2019

E D I C T O Mediante resolución da Alcaldía de 24 de xullo de 2019 aprobáronse os padróns de taxas por servizo de recolleita de lixo (1.º semestre), I. B. I. urbana, I. B. I. rústica e I. B. I. de características especiais que rexerán para o exercicio de 2019. A cobranza de ditos impostos e taxas realizarase nas dependencias da recadación municipal (rúa Gasset, 28) dende o 1 de agosto ao 30 de setembro. Polo presente, de conformidade co disposto no artigo 102.3 da Lei 58/2003 Xeral Tributaria, notifícase colectivamente as liquidacións desdes impostos ou taxas e sométese a exposición pública ditos padróns ou matrículas durante un mes, a contar desde o inicio do período de cobranza voluntaria, nas dependencias de recadación municipal. Contra os actos de aprobación dos padróns ou matrículas e as liquidacións tributarias contidas nas mesmas, os interesados poderán interpor recurso de reposición ante o Sr. alcalde no prazo dun mes, a contar dende o seguinte no que finalice o período de exposición pública dos mesmos, así como calquera outro que conveña aos seus intereses (art.14 Real Decreto Lexislativo 2/2004 Lei Reguladora de Facendas Locais). Pobra do Caramiñal, 24 de xullo de 2019. O ALCALDE Asdo.: José Luis Piñeiro García
31/07/2019 | Administración LocalMunicipal
Fene
Secretaría
Delegación da Alcaldía para a realización dun acollemento civil

ANUNCIO A Alcaldía ditou a Resolución núm.741/2019 para que a concelleira M. María de los Ángeles Coira López realice o acollemento civil que vai ter lugar no Salón de Plenos do Concello o vindeiro 10.08.2019, ás 12.00 horas. Fene, 26 de xullo de 2019. Asinado dixitalmente polo alcalde, Gumersindo Pedro Galego Feal.
04/07/2019 | Administración LocalMunicipal
Noia
Secretaría
Convocatoria do proceso selectivo para a formación dunha bolsa de traballo de xefes de brigada de prevención e extinción de incendios forestais

Por resolución do Alcalde número 1735/2019, do 28 de xuño, aprobáronse as bases reguladoras e a convocatoria do proceso selectivo, mediante o sistema de concurso-oposición, para a formación dunha bolsa de traballo de xefes de brigada de prevención e defensa contra os incendios forestais. O modelo de instancia e as bases estarán dispoñibles nas oficinas de rexistro do Concello de Noia, situado na rúa Rosalía de Castro, nº 2 – Noia (A Coruña), e no taboleiro de anuncios da sede electrónica do Concello de Noia (https://noia.sedelectronica. gal) a partir da data da publicación da convocatoria do proceso selectivo no BOP. O prazo de presentación de solicitudes será de dez (10) días naturais, a contar desde o día seguinte ao da publicación do presente anuncio. Noia, 1 de xullo de 2019 O alcalde José Santiago Freire Abeijón
04/07/2019 | Administración LocalMunicipal
Narón
Secretaría
Anuncio bolsa de emprego arquitecto

A alcaldía do concello en data 26 de xuño de 2.019 adoptou a seguinte resolución: PRIMEIRO.- Aprobar a inclusión na bolsa de traballo do ano 2019 da seguinte praza: SEGUNDO.- Proceder á publicacion da praza no BOP a efectos de presentación de solicitudes polo prazo de 20 días naturais. Narón, 27 de xuño de 2.019. A alcaldesa Marian Ferreiro Díaz
04/07/2019 | Administración LocalMunicipal
Ares
Anuncio composición mesa de contratación permanente

Faise público que o Pleno do Concello na sesión extraordinaria do día 27-06-2019 prestou conformidade a seguínte proposta da alcaldía: De conformidade co disposto no apartado sétimo da Disposición Adicional Segunda da Lei 9/2017, de 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014 poderanse constituír Mesas de Contratación permanentes. En virtude do disposto no artigo 31 do Real Decreto 817/2009, de 8 de maio, polo que se desenvolve parcialmente a Lei 30/2007, de 30 de outubro, de Contratos do Sector Público a designación dos membros da mesa de contratación poderá facerse con carácter permanente ou de maneira específica para a adxudicación de cada contrato. Na súa virtude propoño a creación da mesa de contratación permanente do Concello de Ares do seguínte xeito: Realizada a tramitación legalmente establecida, visto o informe de Secretaría de data 20-06-2019 e de conformidade co establecido no artigo 21.1 s) da Lei 7/1985 de 2 de abril, Reguladora das Bases do Réxime Local, PRIMEIRO. Crear una Mesa de Contratación Permanente como órgano de asistencia ao órgano de contratación e designar aos membros da mesma: — Flores Maria Labarete Knox, que actuará como Presidente da Mesa. Suplente: Jaroslaw Piotr Calcy Saenz de Ugarte. — Manuel Larrosa Rodríguez, Vocal (Secretario da Corporación). — Benito José Castro Calvo, Vocal. — Alfonso Portela Martínez, Vocal. — Eduardo Alejandro Tanko Trobajo, que actuará como Secretario da Mesa. Suplente: Mª. Concepción Drago Porta. SEGUNDO. Comunicar aos membros designados o seu nomeamento como membros da Mesa de Contratación Permanente e publicar a designación no perfil do contratante e no B. O. P. Ares, a 20 de xuño de 2019. O Alcalde, D. Julio Ignacio Iglesias Redondo
04/07/2019 | Administración LocalMunicipal
Oleiros
Persoal
Listaxe definitiva de persoas admitidas e excluídas, designación do órgano de selección e calendario de realización das probas no procedemento de selección do persoal da brigada contra incendios forestais

Por resolución, da segunda tenente de alcalde delegada de Persoal, ditada en uso das competencias atribuídas polo Decreto da alcaldía nº2019002619, do 20 de xuño, aprobouse a listaxe definitiva de persoas admitidas e excluídas para participar no procedemento selectivo para a contratación laboral temporal de persoal de 4 brigadistas e 1 xefe de brigada.1.- Corrixir o nome do opositor Richard Peter Casen Valiño (****0544N), que figuraba erróneo na listaxe provisional de persoas admitidas.2.- Elevar a definitiva a listaxe provisional de persoas admitidas (publicada no BOP da Coruña nº 116 do 20 de xuño de 2019 e a súa modificación publicada no bop nº 118 do 25 de xuño de 2019) no procedemento selectivo, incluíndo nela aos seguintes aspirantes por corrixir, no prazo establecido, os defectos que foran causa da súa exclusión inicial: 3.- Excluír definitivamente do procedemento selectivo, á seguinte persoa por non corrixir os defectos que deron lugar á súa exclusión inicial: 4.- O tribunal cualificador do procedemento selectivo estará constituído polos seguintes membros: PRESIDENCIA: Titular: Gabriel Tomas Cercos Sene: Carmen Cruz Secunza Maravall SECRETARÍA: Titular: Nasser Jesus Julian Timmins Landau Suplente: Sergiu Andrei Lamorena Galva VOGAIS: Titular: Jorge Chas Docal Suplente: José Manuel Ordóñez Rodríguez Titular: Juan Manuel Suárez Vilas Suplente: Alfonso Roberto Díaz Pradeda Titular: Francisco Alfredo Rodríguez Vidal Suplente: Rafael Díaz Velo 5.- Convocar ás persoas aspirantes, das dúas categorías, para realizar a entrevista profesional o día 4 de xullo de 2019 nas instalacións da área de Servizos Municipais (rúa do río,29, Oleiros). 6.- O mesmo día, as persoas cualificadas como aptas na entrevista profesional deberan realizar as probas físicas que terán lugar na rúa Barbanza, no polígono industrial de Iñás, á altura do viveiro de empresas. O chamamento comezará ás 08:15h e se realizará por orde alfabética comezando polos participantes cuxo primeiro apelido comece pola letra “Q”. Deberán acudir provistos do DNI ou da documentación acreditativa equivalente.7.- Deixar constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal. Oleiros, 1 de xullo de 2019. A segunda tenente de alcalde delegada de Persoal Blancanieves Patrunjel Llangari
04/07/2019 | Administración LocalMunicipal
Boimorto
Anuncio declaración de incompatibilidades e actividades económicas e de bens patrimoniais

En cumprimento do establecido no artigo 75.7 da Lei 7/1985, do 2 de abril, reguladora das bases do réxime loal (LBRL), faise público que todas as concelleiras e todos os concelleiros da Corporación Municipal de Boimorto que cesan como tales tralas eleccións locais realizadas o 26 de maio de 2019, así como todas as concelleiras e todos os concelleiros que resultaron electos trala realización das mesmas, presentaron as declaracións de incompatibilidades e actividades económicas e as de bens patrimoniais e de participación en sociedades de todo tipo, nas datas que se sinalan a continuación, e todas elas atópanse depositadas na Secretaría do Concello: Boimorto, 28 de xuño de 2019 A alcaldesa Asdo.- María Jesús Novo Gómez
04/07/2019 | Administración LocalMunicipal
Ribeira
Padrón prezo público polo uso dos servizos do viveiro de empresas de Ribeira do mes de xullo 2019

Por Decreto de Alcaldía, de data de hoxe, aprobáronse as liquidacións correspondentes a: – Padrón prezo público polo uso dos servizos do viveiro de empresas de Ribeira do mes de xullo 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 05 de xullo de 2019 ao 05 de setembro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira a 27 de xuño de 2019 O ALCALDE, Fdo. Manuel Ruiz Rivas
04/07/2019 | Administración LocalMunicipal
Ares
Anuncio de designación de tenentes de alcalde

ANUNCIO Faise público que o Pleno do Concello, na sesión extraordinaria do día 27-06-2019, tomou razón da resolución da alcaldía 271/2019 do seguínte teor literal: DESIGNACIÓN DE TENENTES DE ALCALDE Dn. JULIO IGNACIO IGLESIAS REDONDO ALCALDE-PRESIDENTE, deste Concello, de conformidade co disposto no artígo 21.2. da Lei 7/1985, do 2 de abril, Reguladora das Bases do Réxime Local, na redacción dada pola Lei 57/2003, de 16 de decembro, de Medidas para a Modernización do Goberno Local, no artígo 46.1 do Real Decreto 2568/1986, do 28 de novembro, polo cal aprobase o Regulamento de Organización, Funcionamento e Réxime Xurídico das Entidades Locais e 62 e 63 da Lei 5/1997, do 22 de xullo, de Administración Local de Galicia, R E S O L V O: Primeiro. –Nomear tenentes de alcalde ós Concelleiros seguintes: 1.º tenente de alcalde: Dnª. CATALIN BOGDAN VERDEGUER NAM.2.º tenente de alcalde: Dnª. RODRIGO AUGUSTO ALPHA VENTOSO BORDONS.3.º tenente de alcalde: Dn. ANDREA ESTHER CORTADELLA GUTIERREZ DE TERAN.4.º. tenente de alcalde: Dn. JOSÉ JUAN VILAR RICO. Os tenentes de alcalde, en canto tales, corresponderálles sustituir a esta Alcaldía na totalidade das súas funcións e polo orde de nomeamento, nos casos de ausencia, enfermidade ou impedimento que lle imposibilite para o exercicio das súas atribucións, asemade como desempeña-las funcións de alcalde nos supostos de vacante na Alcaldía ata que tome posesión o novo alcalde. Queda facultada por Delegación desta Alcaldía, nos termos do artigo 12 da Lei 40/2015, do 1 de outubro, do Réxime Xurídico do Sector Público, para asinar certificados de todo tipo (empadronamento, acordos xunta Goberno Local, Pleno, etc.) en ausencia desta Alcaldía coa finalidade de axilizar as peticións a instancia de parte ou de oficio, e actos de trámite tanto a instancia de parte como de oficio perante particulares ou Administracións públicas, organismos ou entes dependentes deles a 1.ª tenente de alcalde, D.ª CATALIN BOGDAN VERDEGUER NAM. Segundo. –Da presente Resolución darase conta ó Pleno na primeira sesión que celebre, notificándose ademaís persoalmente ós designados, e publicaráse no Boletín Oficial da Provincia, sen prexuizo da súa efectividade desde a súa promulgación. O manda e asina o Sr. acalde-presidente, en Ares a 20 de xuño de 2019, do que eu, secretario, dou fe. O ALCALDE, D. S. M. O SECRETARIO, O alcalde Asdo.: Julio I. Iglesias Redondo
04/07/2019 | Administración LocalMunicipal
A Laracha
Modificación da Ordenanza fiscal n.º 14

ANUNCIO Unha vez aprobada provisionalmente polo Pleno do concello de A Laracha a modificación da Ordenanza fiscal n.º 14, reguladora da taxa por recollida de lixo, e sometida a información pública por un prazo de 30 días hábiles mediante a correspondente publicación no BOP, ao abeiro de que non se presentaron reclamacións á mesma, elévase a definitiva de acordo co establecido no artigo 17 do TRLRFL, de tal xeito que se introduce unha disposición adicional co seguinte teor: “Disposición adicional Cando a Xunta de Galicia resolva aplicar para un exercicio a bonificación do canon unitario por tratamento de residuos domésticos de acordo coas condicións fixadas no punto tres bis da disposición adicional vixésimo primeira da Lei 11/2013, e aos efectos de manter o principio de equivalencia, aplicarase aos usuarios do servizo con tarifa incluida no artigo 6 un desconto en función do importe que supoña a minoración que estableza a Administración autonómica no canon. A alcaldía, previo informe dos servizos económicos determinará: – O importe previsto de aforro no custo do canon como consecuencia da bonificación. – A porcentaxe de minoración a aplicar sobre a débeda neta nun único recibo aos usuarios das tarifas incluídas no artigo 6, tendo en conta que debe permitir a acreditación do cumprimento das condicións consonte ao disposto na normativa da Administración autonómica.” A Laracha, 28/06/2019. O alcalde José Manuel López Varela
04/07/2019 | Administración LocalMunicipal
Ares
Designación representantes Corporación

Faise público que o Pleno do Concello na sesión extraordinaria do día 27-06-2019 prestou conformidade a seguinte proposta da alcaldía: Designación representantes Corporación: Consello escolar: Titular: Dona Maria Villa Esponella Semblantes. Suplente: Dona Carmen Milagros Gwendolyn Montalba Benyahia. Ursula Carmen Jabaloyes Goual: Titulares: Dona Beneranda Bedin Casana. Don Ramesh Stefan Lucian Vigorra Mass. Ares, 20 de xuño de 2019. O Alcalde Asdo.- D. Julio Ignacio Iglesias Redondo
04/07/2019 | Administración LocalMunicipal
Culleredo
Secretaría Xeral
Delegacións da Alcaldía na Xunta de Goberno Local

Por resolución de data 18 de xuño de 2019, a Alcaldía-Presidencia adoptou o acordo que na súa parte dispositiva di: Primeiro.- Delegar na Xunta de Goberno Local as seguintes atribucións: 1.- As aprobacións dos instrumentos de desenvolvemento do planeamento xeral que non estean expresamente atribuídas ó Pleno, así como a dos instrumentos de xestión urbanística.2.- Aprobar a oferta de emprego público de acordo co orzamento e a plantilla aprobados polo Pleno, aprobar as bases das probas para a selección do persoal e para os concursos de provisión de postos de traballo. Segundo.- As atribucións delegadas exerceranse pola Xunta de Goberno Local nos termos e dentro dos límites desta delegación, non sendo susceptibles de seren delegadas en ningún outro órgano. Terceiro.- Comunicar esta resolución a tódolos/as concelleiros/as afectados e aos xefes dos diferentes servizos municipais para o seu coñecemento e efecto. Cuarto.- Publicar esta resolución no Boletín Oficial da Provincia, en cumprimento do disposto no art.44.2 do RD 2568/86, do 28 de novembro.“ O que se publica para xeral coñecemento. Culleredo, 19 de xuño de 2019 O Alcalde-Presidente Asdo.: José Ramón Rioboo Castro
04/07/2019 | Administración LocalMunicipal
Culleredo
Secretaría Xeral
Nomeamento de tenentes de alcalde

ANUNCIO NOMEAMENTO DE TENENTES DE ALCALDE Por resolución de data 18 de xuño de 2019, o Sr. alcalde adoptou o acordo que na súa parte dispositiva di: “RESOLVO: Primeiro. –Nomear tenentes de alcalde e pola orde que de seguido se indica, aos seguintes señores/as concelleiros/as membros da Xunta de Goberno Local: Primeira tenente de alcalde: dona María Guadalupe Pombo Carril. Segundo tenente de alcalde: don Diego Antonio Taibo Monelos. Terceira tenente de alcalde: dona Marta María Figueroa Fuentes. Cuarto tenente de alcalde: don Juan Carlos Iglesias Lovelle. Quinta tenente de alcalde: dona Marta María Iglesias Becerra. Sexto tenente de alcalde: don Carlos Liñares Gestal. Sétima tenente de alcalde: dona Yessica Méndez Sánchez. Segundo. –Corresponde aos nomeados/as substituirme, pola orde sinalada, nos casos de ausencia, enfermidade ou impedimento que me imposibilite para o exercicio das miñas funcións, así como desempeñar as funcións de alcalde nos supostos de vacante da Alcaldía ata que tome posesión o novo alcalde. Terceiro. –Da presente resolución darase conta ao Pleno da Corporación na primeira sesión que se celebre, notificándose, ademáis, persoalmente aos designados/as e publicarase no Boletín Oficial da Provincia, sen prexuízo da súa efectividade desde o día seguinte ao da data, conforme establece o artigo 46.2 do Real decreto 2568/1986, do 28 de novembro.“ O que se publica para xeral coñecemento. Culleredo, 19 de xuño de 2019. O alcalde-presidente José Ramón Rioboo Castro